open-index/open-wikipedia-markdown huggingface dataset:
חסן הראשון, סולטאן מרוקו

**חסן הראשון, סולטאן מרוקו** (בערבית: **الحسن الأول بن محمد**; 1836 - 7 ביוני 1894) היה הסולטאן של מרוקו בין השנים 1873–1894.

## ביוגרפיה
חסן נולד בשנת 1836 בפאס למוחמד הרביעי, סולטאן מרוקו. הוא היה חבר השושלת העלווית, ומבין הסולטנים המצליחים ביותר. הוא הגביר את כוחו של המחזן במרוקו, ובאותו זמן שבו חלק ניכר משאר חלקי אפריקה נפלו תחת שליטה זרה, הוא הביא לרפורמות צבאיות ומנהליות, ולחיזוק המשטר בתוך שטחו, והוא ביצע תוכנית צבאית ודיפלומטית פעילה בפריפריה.

כבנו של הסולטן מוחמד הרביעי, הוכרז מולאי חסן כסולטאן מרוקו עם מות אביו בשנת 1873. הפעולה הראשונה שלו הייתה למחוץ מרד עירוני בבירה פאס. הסולטאן החדש היה מחויב להמשיך במדיניות המודרניזציה והרפורמה של אביו.

ידוע במיוחד הוא המסע שחסן ערך בשנת 1893. הוא נסע מפאס (אותה עזב ב-29 ביוני) למרקש, עבר דרך תאפילאלת, דיונות החול של ארג צ'בי, עמק הדאדס, עמק הטודרה, ורזאזאת, הקסבה של איית בן חדו, המעבר הגבוה טלואט, מעבר טיצ'קה (2260 מ') במעבר האטלס הגבוה שבסהרה המערבית. המסע נמשך שישה חודשים והצליח במשימתו לאחד מחדש את השבטים של כמה אזורים ולהשקיט אותם. התותח מתוצרת קרופ שהעניק בהזדמנות זו לקאיד של טלואט (חבר במשפחת גלאווה המפורסמת) מוצג במרכז ורזאזאת. בשנת 1881 ייסד חסן את טזנית.

חסן מינה את מוהא או חאמו זאיאני לקאיד של זאיאנס בחניפרה בשנת 1877. מוהא או חאמו זאיאני היה לדמות חשובה במלחמה הקולוניאלית במהלך המאה ה-20 נגד צרפת. בשנת 1887 מינה חסן את שייח מא-אל-עין כפקידו בסהרה המערבית. גם מא-אל-עין מילא תפקיד חשוב במאבק לעצמאותה של מרוקו.

## בניו
*מולאי עבד אל-עזיז, סולטאן מרוקו
*מולאי עבד אל-חפיט', סולטאן מרוקו
*מולאי עבדול רחמן אל כביר
*מולאי עומר
*מולאי איסמעיל
*מולאי אל חסן
*מולאי אידריס
*מולאי אחמד
*סומאיה סידי
*מולאי אבו בכר
*מולאי טוהאמי
*סידי מוחמד אל מהדי
*מולאי אל זין
*מולאי מוחמד
*מולאי אל טהר
*מולאי עלי
*מולאי עבדאללה
*מולאי אל טייב
*מולאי יוסף, סולטאן מרוקו
*מולאי אל מעמון
*מולאי ג'עפר
*מולאי עות'מאן
*מולאי ערפאת
*מולאי אל אמין
*מולאי מוסא
*מולאי אל-מוסטפא
*מולאי בילגיית

## גלריה

קובץ:Hassan I.jpg|חסן הראשון במקנס
קובץ:DeathHassanIMorocco.jpg|מותו של חסן הראשון


## קישורים חיצוניים

* 

## הערות שוליים

קטגוריה:ילידי 1836
קטגוריה:נפטרים ב-1894
נמל התעופה הבין-לאומי נג'מנה

**נמל התעופה הבין-לאומי של נג'מנה** (בערבית: **مطار انجمينا الدولي**, בצרפתית: **Aéroport international de N'Djaména**) הוא נמל תעופה בינלאומי הממוקם בנג'מנה, בירת צ'אד. זהו נמל התעופה הבינלאומי היחיד במדינה. נמל התעופה משמש כנמל התעופה אזרחי וגם כבסיס טיסה של חיל האוויר הצרפתי וחיל האוויר של צ'אד.

## מאפייני נמל התעופה
נמל התעופה שוכן בגובה של 968 רגל (295 מ') מעל גובה פני הים. בנמל מסלול טיסה אחד מאספלט באורך 2,800 מטר וברוחב 45 מטר (9,186 רגל × 148 רגל).

## תאונות ותקריות
* ב-28 בינואר 1978, דאגלס C-47 TT-EAB של חברת אייר צ'אד יורט על ידי מורדים ליד הרי טיבסטי . המטוס הפגוע נחת ככל הנראה בנמל התעופה הבינלאומי נג'מנה.
* ב-19 בספטמבר 1989 מטוס נוסעים מדגם מקדונל דאגלס DC-10-30 שהיה בדרכו לפריז, פוצץ כ-45 דקות לאחר ההמראה מנמל התעופה. המטוס התרסק באזור המרחב האווירי של ניז'ר. כל 156 הנוסעים ו-14 אנשי הצוות שהיו על המטוס נספו.

## קישורים חיצוניים

* היסטוריית תאונות בנמל באתר Aviation Safety Network

## הערות שוליים

קטגוריה:אפריקה: שדות תעופה
קטגוריה:צ'אד
NGC 4459

**NGC 4459** היא גלקסיית עדשה בקבוצת הכוכבים שערות ברניקי, הנמצאת במרחק של כ-53 מיליון שנות אור ממערכת השמש ושייכת לצביר הבתולה.

## היסטוריה
לגלקסיה בהירות נראית מדרגה 10.4 והיא התגלתה ב-14 בינואר 1787 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1789 תחת הציון **I.161**. הוא תיאר אותה כבהירה מאוד, די גדולה ובעלת צורה לא סדורה. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון **1288**, כשהיא מתוארת כדי בהירה או עמומה, עגולה ובעלת מרכז בהיר, וכן ציין שיש כוכב עם דרגת בהירות 8 כ-2 דקות קשת מדרום-מזרח לה. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3012** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4459, כאשר היא מתוארת כדי בהירה, די גדולה, בעלת צורה לא סדורה ומרכז בהיר, וכן שניתן להבחין בכוכבים בתוכה.

## תצפית
הגלקסיה נמצאת בחלקו הצפוני של צביר הבתולה שגולש לקבוצת הכוכבים שערות ברניקי, מעט צפונית לגבול עם קבוצת הכוכבים בתולה, כ-8.7 מעלות ממערב-צפון-מערב לכוכב וינדמיאטריקס, כ-9.7 מעלות ממזרח לכוכב הבולט דנבולה וכ-10.5 מעלות ממערב-דרום-מערב לכוכב α בשערות ברניקי. כ-0.9 מעלות מצפון-מזרח לה נמצאת M88, כ-1.7 מעלות ממזרח-צפון-מזרח לה נמצאת M91, כ-0.4 מעלות מדרום-מזרח לה נמצאת NGC 4477, כ-0.6 מעלות מדרום-דרום-מזרח לה נמצאת NGC 4473, כמעלה מדרום-דרום-מערב לה נמצאות "העיניים" – NGC 4435 ו-NGC 4438 וכ-1.2 מעלות וכ-1.4 מעלות מדרום-מערב לה נמצאות בהתאמה M86 ו-M84, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4459 הוא כ-3.5 דקות קשת, שממרחקה שקול לקוטר של קרוב ל-55,000 שנות אור, מעט יותר מחצי מהקוטר של שביל החלב, מסתה מוערכת בכ- מסות שמש, כרבע ממסת שביל החלב, כאשר למעלה מ-70% ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט גז ואבק, ולכן יצירה של כוכבים חדשים מתרחשת בקצב נמוך יחסית שמוערך בכ-7 מאיות של מסת שמש בשנה, או מסת שמש בכ-14 שנים. בהתאם לכך, אוכלוסיית הכוכבים בגלקסיה היא די זקנה וגילה הממוצע מוערך בכ-7 מיליארד שנים והמתכתיות של הכוכבים היא רק כ-80% מזו של השמש. במרכז הגלקסיה נמצאת דיסקת אבק שקוטרה הזוויתי כ-9 שניות קשת ששקול לקוטר של כ-2,300 שנות אור, ונראה שבחלקה הפנימי של הדיסקה עדיין מתרחשת יצירה של כוכבים חדשים. את הגלקסיה מקיפים כ-220 צבירים כדוריים ונראה שבליבת הגלקסיה נמצא חור שחור על-מסיבי שמסתו כ-70 מיליון מסות שמש.

## קישורים חיצוניים

* 

## הערות שוליים

קטגוריה:גלקסיות עדשה
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש
רעידת האדמה במפרץ אילת (1995)

**רעידת האדמה במפרץ אילת בשנת [[1995]]** (נקראת גם **רעידת האדמה נואיבה**) הייתה רעידת אדמה אשר התרחשה ב-22 בנובמבר 1995 בשעה 06:15 (זמן מקומי) באזור מפרץ אילת, כ-150 קילומטר דרומית לאילת. רעידת האדמה הייתה בעוצמה 7.3 בסולם מגניטודה לפי מומנט. המוקד של רעידת האדמה היה בחלק המרכזי של מפרץ אילת. לפחות 8 בני אדם נהרגו ברעידת האדמה וכ-30 בני אדם נפצעו.

## הנזק מרעידת האדמה
המוקד של רעידת האדמה היה 150 קילומטרים מדרום לחופי אילת, באזור הנמצא בסמוך לנואיבה. רעידת האדמה גרמה לנזקים בבניינים באילת ובעקבה. בקרבת העיר המצרית נואיבה נהרסו כליל כמה בתי בטון מחוזקים היטב.

רעידת האדמה הורגשה אף בלבנון ובסוריה, וזו הייתה רעידת האדמה החזקה ביותר בבקעת הירדן מאז רעידת האדמה ביריחו בשנת 1927, אשר אירעה בקרבת ים המלח. הנזק הכבד ביותר אירע בעיר הנופש אילת בה נפגעו שבעה בתי מלון ו-50 בניינים נוספים, ונפערו סדקים בכבישים. מלון "גני שולמית" יצא מכלל שימוש כתוצאה מנזקי רעידת האדמה והוגדר כמבנה מסוכן ונבנה מחדש בשם גרנד פלאזה ושינה את שמו למלון דן. בישראל טופלו 15 בני אדם שנפצעו או לקו בהלם, ובעקבה נפטר אדם אחד מהתקף לב.

בסעודיה דווח על שתי נשים שנהרגו כתוצאה מרעידת האדמה ובמצרים דווח על חמישה מקרי מוות כתוצאה מרעידת האדמה כאשר שלושה מהם נהרגו בעיירת הנופש נואיבה. שמונה מבנים התמוטטו בקהיר. אדם אחד נהרג ושניים נפצעו קלות באל-בדא שבסעודיה, וגם דווח שנגרמו בערב הסעודית נזקים ביישובים אל-עלא וחקל.

## הערות שוליים

קטגוריה:רעידות אדמה ב-1995
1995
קטגוריה:אילת: היסטוריה
קטגוריה:1995 בישראל
קטגוריה:מפרץ אילת
1995
1995
1995
קטגוריה:1995 במצרים
קטגוריה:1995 בירדן
קטגוריה:1995 בערב הסעודית
1995
משחקי אפריקה

**משחקי אפריקה** (באנגלית: **African Games**), הידועים גם בשם **משחקי כל-אפריקה** (**All-Africa Games**) ו**המשחקים הפאן-אפריקאיים** (**Pan African Games**) הם אירוע ספורט רב-ענפי, המתקיים אחת לארבע שנים באפריקה. האירוע מאורגן על ידי האיחוד האפריקאי (AU), איגוד הוועדים האולימפיים הלאומיים של אפריקה (ANOCA) והתאחדות הקונפדרציות הספורטיביות באפריקה  (AASC). המשחקים הראשונים נערכו בשנת 1965 בברזוויל, הרפובליקה של קונגו. החל משנת 1999 כוללים המשחקים גם תחרויות לאתלטים בעלי מוגבלויות.

## היסטוריה
פייר דה קוברטן, מייסד המשחקים האולימפיים המודרניים, ניסה ליזום קיומם של משחקים פאן-אפריקאיים בראשית שנות העשרים של המאה ה-20. המעצמות הקולוניאליסטיות ששלטו באותו הזמן ביבשת התנגדו לכך מתוך חשש שהמשחקים יעודדו את המדינות לדרוש עצמאות. ניסיונות לקיים את האירוע באלג'יר בשנת 1925 ובאלכסנדריה בשנת 1928 לא צלחו.

בתחילת שנות השישים המדינות דוברות הצרפתית באפריקה ארגנו את משחקי הידידות. המשחקים התקיימו במדגסקר (1960) ובחוף השנהב (1961). האירוע השלישי תוכנן להתקיים בשנת 1963 בסנגל. בשנת 1962 התכנסו שרי ספורט ונוער ממספר מדינות באפריקה בפריז, ביניהם שרים ממדינות דוברות אנגלית שהחליטו להצטרף למשחקים, ששמם שונה למשחקים הפאן-אפריקאיים. המתכונת החדשה זכתה להכרה מצד הוועד האולימפי הבין-לאומי כאליפות היבשת בדומה למשחקי אסיה ול.

בשנת 1965 נערכו המשחקים לראשונה בברזוויל, בירת הרפובליקה של קונגו ונקראו בשם "המשחקים הכל-אפריקאיים". כ-2,500 ספורטאים משלושים מדינות לקחו חלק באירועים. מצרים סיימה את המשחקים כמנצחת לאחר שספורטיאה זכו בשלושים מדליות, מתוכן שבע עשרה מדליות זהב.

האירוע השני תוכנן להתקיים בשנת 1969 במאלי, אך הפיכה צבאית במדינה הובילה לביטולם. לאגוס, שבניגריה נבחרה להחליף את מאלי והמשחקים נקבעו לשנת 1971, אך בסופו של דבר נדחו בשנתיים נוספות עקב מלחמת ביאפרה. הסבב השלישי של המשחקים נקבע לשנת 1977 באלג'יר, אך מסיבות טכניות נדחו המשחקים לשנת 1978. הדפוס של דחיות המשחקים נמשך גם בסבב הרביעי שתוכנן להתקיים בשנת 1983 בקניה, נדחה לשנת 1985 ולאחר מכן נדחה שוב בשנתיים נוספות.

מאז שנת 1987 מתקיימים המשחקים אחת לארבע שנים. בשנת 2015 התקיימו המשחקים בשנת בברזוויל לציון 50 שנה לפתיחת המשחקים.

## רשימת משחקי אפריקה

## רשימת משחקים פאראלימפיים אפריקאיים

## רשימת תחרויות הספורט
במשחקי אפריקה מתקיימות תחרויות ב-30 ענפים. המספרים בסוגריים מציינים את השנה הראשונה בה נערכו התחרויות בענף.

בעבר התקיימו גם תחרויות בהוקי שדה (1987–2003), בייסבול (1999–2003) וחתירה (2007)

## טבלת המדליות

## קישורים חיצוניים

* 
* 

קטגוריה:אפריקה: תחרויות ספורט
קטגוריה:תחרויות ספורט רב-ענפיות
דאצ'יה סופרנובה

**דאצ'יה סופרנובה** (ברומנית: **Dacia SupeRNova**) היא מכונית משפחתית מתוצרת יצרנית הרכב הרומנית **[[דאצ'יה]]** אשר יוצרה בין השנים 2000–2003.

## מאפיינים
* 4-5 נוסעים.
* 5 דלתות בסגנון "Liftback".
* מנוע בנזין קדמי מתוצרת רנו.
* מנוע הנעה קדמית.
* מנוע קירור מים.
* תאוצה בין 0-100 קמ"ש היא 13.0 שניות (מנוע 1,390 סמ"ק).

## דגמים
* סדאן - 4 נוסעים.
* סלון - 5 נוסעים.

## תמונות

קובץ:DSN 001.jpg | "דאצ'יה סופרנובה" 
קובץ:Dacia SupeRNova Rapsodie by Alofok.jpg | "דאצ'יה סופרנובה" 
קובץ:Dacia SupeRNova à Nice (1).jpg | "דאצ'יה סופרנובה" 
קובץ:Dacia SupeRNova à Nice (3).jpg | "דאצ'יה סופרנובה" 
קובץ:Dacia SupeRNova à Nice (4).jpg | "דאצ'יה סופרנובה" 
קובץ: Dacia SupeRNova ---.jpg | "דאצ'יה סופרנובה" 


## ראו גם
* דאצ'יה
* דלתא (רכב)
* דאצ'יה לוסטון
* דאצ'יה סולנזה
* דאצ'יה נובה

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2000
קטגוריה:כלי רכב המיוצרים ברומניה
סופרנובה
דאצ'יה סנדרו

**דאצ'יה סנדרו** (ברומנית: **Dacia Sandero**) היא מכונית סופרמיני מתוצרת יצרנית הרכב הרומנית **[[דאצ'יה]]** אשר מיוצרת משנת 2007 ועד היום.

## דור ראשון
* מיוצר משנת 2007 ועד היום.
* יוצר בברזיל בין השנים 2007-2014.
* יוצר ברומניה בין השנים 2008-2012.
* יוצר בקולומביה בין השנים 2008-2015.
* מיוצר באיראן משנת 2015 ועד היום.

### תצורות דור ראשון
* הצ'בק - 5 דלתות.
* הצ'בק - 5 דלתות מוגבה - STEPWAY.

### מנועים דור ראשון
* מנוע בנזין - 999 סמ"ק המפיק 77 כ"ס.
* מנוע בנזין - 1,149 סמ"ק המפיק 75 כ"ס.
* מנוע בנזין - 1,390 סמ"ק המפיק 72, 75 כ"ס.
* מנוע בנזין - 1,598 סמ"ק המפיק 85, 95, 105, 112 כ"ס.
* מנוע דיזל - 1,461 סמ"ק המפיק 75, 90 כ"ס.

## דור שני
* מיוצר משנת 2012 ועד היום. 
* מיוצר ברומניה, מרוקו, אלג'יריה, רוסיה, ברזיל, קולומביה.

### תצורות דור שני
* הצ'בק - 5 דלתות.
* הצ'בק - 5 דלתות מוגבה - STEPWAY.

### מנועים דור שני
* מנוע בנזין 898 סמ"ק המפיק 90 כ"ס (מגדש טורבו).
* מנוע בנזין 989 סמ"ק המפיק 73 כ"ס.
* מנוע בנזין 1,149 סמ"ק המפיק 72, 75 כ"ס.
* מנוע בנזין 2.0 ליטר המפיק 150 כ"ס (בדגם "R.S. 2.0", יוצר מאוגוסט 2014 - ספטמבר 2015)).
* מנוע דיזל - 1,461 סמ"ק המפיק 75, 90 כ"ס.

## תמונות

קובץ:Sandero SS.jpg | "דאצ'יה סנדרו" 
קובץ:Dacia Sandero 1.4 MPI Ambiance Feuerrot Heck.JPG | "דאצ'יה סנדרו" 
קובץ:Dacia Sandero 20090614 front.JPG | "דאצ'יה סנדרו" 
קובץ:Dacia Sandero FC St.Pauli.JPG | "דאצ'יה סנדרו" 
קובץ:Tableau de bord Sandero.jpeg | "דאצ'יה סנדרו", מבט ללוח מחוונים 
קובץ:Dacia Sandero Stepway side 20101003.jpg | "דאצ'יה סנדרו" דגם "Stepway" 
קובץ:Dacia Sandero Stepway rear 20101003.jpg | "דאצ'יה סנדרו" דגם "Stepway" 
קובץ:Dacia Sandero Stepway front 20100402.jpg | "דאצ'יה סנדרו" דגם "Stepway" 



קובץ:Sandero 2013.JPG | "דאצ'יה סנדרו", שנת 2013
קובץ:2013 Dacia Sandero II front.JPG | "דאצ'יה סנדרו", שנת 2013
קובץ:Dacia Sandero - Mondial de l'Automobile de Paris 2014 - 004.jpg | "דאצ'יה סנדרו", שנת 2014
קובץ:2017 Dacia Sandero Ambiance SCE facelift 1.0 Front.jpg | "דאצ'יה סנדרו", שנת 2017
קובץ:Dacia - Sandero Stepway - Mondial de l'Automobile de Paris 2012 - 001.jpg | "דאצ'יה סנדרו" דגם "Stepway", שנת 2012 
קובץ:Dacia - Sandero Stepway - Mondial de l'Automobile de Paris 2012 - 002.jpg | "דאצ'יה סנדרו" דגם "Stepway", שנת 2012 
קובץ:Dacia - Sandero Stepway - Mondial de l'Automobile de Paris 2012 - 003.jpg | "דאצ'יה סנדרו" דגם "Stepway", שנת 2012 
קובץ:Dacia - Sandero Stepway - Mondial de l'Automobile de Paris 2012 - 004.jpg | "דאצ'יה סנדרו" דגם "Stepway", שנת 2012 
קובץ:Dacia - Sandero Stepway - Mondial de l'Automobile de Paris 2012 - 006.jpg | "דאצ'יה סנדרו" דגם "Stepway", שנת 2012 


## ראו גם
* דאצ'יה
* דלתא (רכב)
* דאצ'יה דוקר

## קישורים חיצוניים

* 
* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2007
קטגוריה:כלי רכב המיוצרים ברומניה
קטגוריה:כלי רכב המיוצרים בברזיל
קטגוריה:כלי רכב המורכבים בקולומביה
קטגוריה:כלי רכב המורכבים באיראן
קטגוריה:כלי רכב המיוצרים בדרום אפריקה
קטגוריה:כלי רכב המיוצרים במרוקו
קטגוריה:כלי רכב המיוצרים באלג'יריה
קטגוריה:כלי רכב המורכבים ברוסיה
סנדרו
דאצ'יה נובה

**דאצ'יה נובה** (ברומנית: **Dacia Nova**) היא מכונית משפחתית מתוצרת יצרנית הרכב הרומנית **[[דאצ'יה]]** אשר יוצרה בין השנים 1995–2000.

## מאפיינים
* 5 נוסעים.
* 5 דלתות בסגנון "Liftback".
* מנוע בנזין קדמי.
* מנוע הנעה קדמית.
* תאוצה בין 0-100 קמ"ש היא 18.0 שניות. (מנוע 1,397 סמ"ק)
* תאוצה בין 0-100 קמ"ש היא 17.0 שניות (מנוע 1,557 סמ"ק).

## דגמים
* "Nova 1.4L".
* "Nova GLi".
* "Nova GT".
* "Nova GTi".

## מנועים
* 1.4 ליטר.
* 1.6 ליטר.

## תמונות

קובץ:Dacia Nova Bucarest (2).jpg | "דאצ'יה נובה" 
קובץ:Dacia Nova Bucarest (1).jpg | "דאצ'יה נובה" 
קובץ:Dacia Nova GT Interior.jpg | "דאצ'יה נובה" דגם "GT" - מבט לתא הנהג 
קובץ:Dacia Nova Bucarest (3).jpg | "דאצ'יה נובה" 
קובץ:Dacia Nova GT - Front-Left with opened doors.jpg | "דאצ'יה נובה" דגם "GT" 


## ראו גם
* דאצ'יה
* דלתא (רכב)
* דאצ'יה לוסטון
* דאצ'יה סולנזה
* דאצ'יה סופרנובה

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1995
קטגוריה:כלי רכב המיוצרים ברומניה
נובה
פשפשוק

250px|ממוזער|סמליל הקבוצות
**פִּשְׁפֵּשׁוּק** היא רשת קבוצות פייסבוק הגדולה ביותר בישראל. בקבוצה נמכרים מוצרי יד שנייה וגולשים יכולים לסחור ביניהם, ולמכור מוצרים שונים. הקבוצה המקורית מונה כ-520 אלף חברים, וכל הקבוצות יחד מונות למעלה משניים וחצי מיליון חברים.

הקבוצה נפתחה בשנת 2012 על ידי אהוד פורת, לאחר שניסה למכור חפצים עקב מעבר דירה, והתאכזב מהממשק של אתר יד2.

על הקבוצה נמתחה ביקורת בגין מקרים שונים של מכירת בעלי חיים ופגיונות עם צלבי קרס.

### התפתחות החברה
חברת פשפשוק מתמחת בשיווק, מיתוג ופרסום עסקים ברשתות החברתיות באמצעות יצירת תוכן ויראלי ופרסומו לקהל היעד הרלוונטי לעסק.

כיום, לפשפשוק יש מספר עמודים עם מאות אלפי עוקבים ברשת אינסטגרם:

* פשפשוק - עמוד המפרסם דברים שחמים ורצים ברשת.
* הכל אוכל - עמוד המפרסם מתכונים, דיבורים על מוצרים, טיפים לבישול ועוד. (גם בפייסבוק)
* קול החיילים - עמוד המפרסם על אירועים הקשורים לחיילים בצה"ל.
* פשפשוק רכב - עמוד המפרסם דברים הקשורים לרכבים.
* פשפשוק ראשי - עמוד המפרסם דברים הקשורים למוצרי יד שנייה.
* חדשות אונליין - עמוד המפרסם דיווחי חדשות מהארץ ומהעולם.
* הגיון של אישה - *דרוש הסבר*

## קישורים חיצוניים

* 
* 
* 

* 

## הערות שוליים

קטגוריה:קבוצות פייסבוק בישראל
קטגוריה:ישראל: מסחר
קטגוריה:צרכנות בת קיימא
גביע המדינה בכדורסל 1977/1978

**גביע המדינה בכדורסל ל[[עונת 1977/1978 בליגה הלאומית בכדורסל|עונת 1977/1978]]** היא התחרות ה-18 מאז היווסדו של המפעל.

מכבי תל אביב זכתה בגביע המדינה ה-15 בתולדותיה, לאחר ניצחון בגמר על הפועל תל אביב.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב זכתה בתואר ה-15 בתולדותיה, לאחר שניצחה בהארכה (83:83) את הפועל תל אביב.



## קישורים חיצוניים
* אלישע שוחט, ספר הכדורסל הישראלי, עמודים 202-205
* יעקב פתאל, גביע המדינה למכבי תל אביב, דבר, 9 במאי 1978
*

## הערות שוליים

קטגוריה:1977 בישראל: כדורסל
קטגוריה:1978 בישראל: ספורט
קטגוריה:תחרויות כדורסל ב-1977
קטגוריה:תחרויות כדורסל ב-1978
קטגוריה:עונות בגביע המדינה בכדורסל
ציפי שמיר

**ציפורה "ציפי" שמיר (שלזינגר)** (נולדה בשנת 1956), היא שחיינית עבר ישראלית, חברה בנבחרת ישראל בשחייה. זוכת מדליית ארד מהמכביה התשיעית (1973).

## ביוגרפיה
שמיר גדלה בבת ים. היא התאמנה ביחד עם אחותה הצעירה ממנה תמי, אף שחיינית מצטיינת, בקבוצת הפועל בת ים בהדרכתם של נלו בילדרמן ודורית זלץ. אביה, יצחק, הקים וניהל את האגודה במשך כ-7 שנים.

### 1971
בתחרות שמונה האומות שנערכה ברמת גן בשנת 1971 סיימה שמיר במקום שביעי במשחה ל-100 מטר גב בתוצאה של 1:19.6 דקות.

באליפות ישראל בשחייה שנערכה בבריכת בת גלים בחיפה באוקטובר אותה שנה היא זכתה במדליית כסף במחה ל-100 מטר חזה בתוצאה של 1:26.7 דקות, אחרי שלומית ניר מהפועל איילת השחר (1:23.9 דקות) ולפני נאוה כגן מהפועל שמיר (1:27.0 דקות).

### 1972
בתחרות שמונה האומות שנערכה באדינבורו, סקוטלנד בשנת 1972 סיימה שמיר במקום שמיני במשחה ל-100 מטר גב בתוצאה של 1:21.4 דקות.

### 1973
בתחרויות השחייה של המכביה התשיעית שנערכו באמצע יולי 1973 זכתה שמיר במדליית ארד במשחה ל-200 מטר חזה בתוצאה של 2:59.0 דקות, אחרי כרמן גודמן מדרום אפריקה (2:56.4 דקות) וונדי פסקין מארצות הברית (2:58.2 דקות) אחת משתי מדליות ארד שבהן זכו שחייניות ישראל. נוסף לכך, היא סיימה במקום רביעי במשחה ל-100 מטר חזה בתוצאה של 1:23.0 דקות, תוצאה זהה לזו שקבעה נאוה כגן שזכתה במדליית הארד.

שבוע לאחר מכן, בתחרות שמונה האומות שנערכה בסיון, שווייץ בסוף יולי היא סיימה במקום שביעי במשחה ל-200 מטר חזה בתוצאה של 3:04.7 דקות ובמקום שמיני במשחה שליחות 4x100 מטר מעורב ביחד עם תמר שמיר, רעיה צורף ואילת יוטבת בתוצאה של 5:09.1 דקות.

## קישורים חיצוניים

* 
* 
* 
* 

## הערות שוליים

קטגוריה:שחייניות גב ישראליות
קטגוריה:שחייניות חזה ישראליות
קטגוריה:שחייניות ישראליות
קטגוריה:בת ים: ספורטאים
קטגוריה:ישראליות שנולדו ב-1956
קטגוריה:ישראלים שנולדו ב-1956
NGC 4473

**NGC 4473** היא גלקסיה אליפטית בקבוצת הכוכבים שערות ברניקי, הנמצאת במרחק של כ-54 מיליון שנות אור ממערכת השמש ושייכת לצביר הבתולה.

## היסטוריה
לגלקסיה בהירות נראית מדרגה 10.2 והיא התגלתה ב-8 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **II.114**. הוא תיאר אותה כעמומה וציין שניתן להבחין בכוכבים בתוכה. בנו, ג'ון הרשל, צפה בה גם כן והכניס אותה לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3030**, כשהיא מתוארת כעמומה מאוד ושניתן להבחין בכוכבים שבה. בשנת 1888 ג'ון דרייר הכניס אותה לקטלוג הכללי החדש, תחת הציון NGC 4473, כאשר היא מתוארת כדי בהירה.

## תצפית
הגלקסיה נמצאת מעט מצפון למרכזו של צביר הבתולה בחלק שגולש לקבוצת הכוכבים שערות ברניקי, על הגבול עם קבוצת הכוכבים בתולה, כ-8.3 מעלות ממערב-צפון-מערב לכוכב וינדמיאטריקס, כ-9.9 מעלות ממזרח לכוכב הבולט דנבולה וכ-10.5 מעלות מדרום-דרום-מערב לכוכב α בשערות ברניקי. כ-13 דקות קשת מעלות מצפון-צפון-מזרח לה נמצאת NGC 4477, כ-35 דקות קשת או 0.6 מעלה מצפון-צפון-מערב לה נמצאת NGC 4459 ובמרחק דומה מדרום מערב לה נמצאות "העיניים" - NGC 4435 ו-NGC 4438. במרחק זוויתי של מעלה ומעלה ורבע ממערב-דרום-מערב ל-NGC 4473 נמצאות בהתאמה M86 ו-M84, כשליש מעלה מדרום-דרום-מערב לה נמצאת NGC 4461, כמעלה מדרום-דרום-מזרח לה נמצאת M87, כ-1.7 מעלות מדרום-מזרח לה נמצאת M89, כ-1.8 מעלות ממזרח-דרום-מזרח לה נמצאת M90, כ-1.75 מעלות מצפון-מזרח לה נמצאת M91 וכ-1.1 מעלות מצפון-צפון-מזרח לה נמצאת M88, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4473 הוא כ-4.5 דקות קשת, שממרחקה שקול לקוטר של כ-70,000 שנות אור, מעט יותר משני שלישים מהקוטר של שביל החלב, מסתה מוערכת בכ- מסות שמש, כ-60% ממסת שביל החלב, כאשר למעלה מ-70% ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט גז ואבק, ולכן יצירה של כוכבים חדשים מתרחשת בקצב נמוך יחסית שמוערך בכ-7.5 מאיות של מסת שמש בשנה, או מסת שמש בכ-13 שנים. בהתאם לכך, אוכלוסיית הכוכבים בגלקסיה היא די זקנה וגילה הממוצע מוערך בכ-13 מיליארד שנים והמתכתיות של הכוכבים היא רק כ-72% מזו של השמש. במרכז הגלקסיה נמצא חור שחור על-מסיבי שמסתו מוערכת בכ- מסות שמש והגלקסיה מוקפת במערכת גדולה של צבירים כדוריים שמספרם מוערך בין 270 ל-370. חלק משמעותי מהצבירים הכדוריים מקיפים את הגלקסיה בכיוון הפוך לכיוון התנועה של כוכבי הגלקסיה ושל רוב הצבירים הכדוריים, מה שמצביע על היסטוריה לא שגרתית של התפתחות הגלקסיה. NGC 4473 מתרחקת ממערכת השמש במהירות של 2,244 קילומטר בשנייה, מהירות כפולה ממהירות ההתנועה הממוצעת של צביר הבתולה ביחס למערכת השמש, שהיא רק כ-1,100 קילומטר בשנייה, כך שהגלקסיה נעה במהירות של כ-1,100 קילומטר בשנייה ביחס לצביר שאליו היא שייכת.

## קישורים חיצוניים

* 

## הערות שוליים

קטגוריה:גלקסיות אליפטיות
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש
קיינגנתוס

**קיינגנתוס** (שם מדעי: *Caenagnathus*; מילולית: "לסת טרייה") הוא סוג של דינוזאור תרופוד. הוא חי בקרטיקון העליון לפני 75.5 מיליון שנה. מאובניו כללו שרידי לסת תחתונה, עצמות גפיים וחוליות שנמצאו ליד הפארק הפרובינציאלי דינוזאור שבאלברטה, קנדה.

המאובנים קיבלו שם ב-1940 בידי החוקר צ'ארלס הזליוס שטרנברג. במקור הוא נחשב לעוף קדום אך התברר שהיה דווקא דינוזאור מקבוצת המנירפטורים, שהייתה קרובה לעופות, אך עקב דמיון למיני אובירפטורוזאוריה קרובים הוא שויך למשפחת הקנגנתיים.

דינוזאור זה היה קרוב לצ'ירוסטנוטס מאותו אזור ותקופה והיה בעל מבנה קל אך עדייך הגיע למשקל 96 ק"ג. הוא היה בעל מקור קרני וחסר שיניים שאיתו ניזון מיצורים קטנים או מצמחים. הרגליים הארוכות שלו עזרו לו לנוע במהירות והוא היה בעל זרועות בעלות טפרים ארוכים בקצוות ידיו. ביחס למשפחתו היה מעט פרימיטיבי.

## בתרבות
דינוזאור זה הופיע בסדרה הדינוזאורים!.

## קישורים חיצוניים

קטגוריה:בעלי חיים שתוארו ב-1940
קטגוריה:טקסונים שתוארו בידי ריימונד מקי סטרנברג
קטגוריה:קנגנתיים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1940
ווארוזאורוס

ממוזער|240px|לוחית של ווארוזאורוס שנמצאת במוזיאון בסין
**ווארוזאורוס** (שם מדעי: *Wuerhosaurus*) הוא סוג של דינוזאור ממשפחת הסטגוזאוריים אשר חי בסין ומונגוליה של הקרטיקון התחתון והיה מאחרוני בני משפחתו, אשר רובם חיו בתור היורה. הוא קרוי על שם קרבתו לעיר אורקו או "ווארה" (Wū'ěrhé) שבשינג'יאנג בסין, בהם התגלה ב-1973. המאובנים כללו 3 ממצאים מאותו המין. ממצאים נוספים של הדינוזאור התגלו במונגוליה ב-1993, בהם נמצא שלד כמעט שלם שלו. בעבר סברו שהיה מין של סטגוזאורוס.

החוקר גרגורי ס. פאול העריך שהווארוזאורוס מהמין *Wuerhosaurus homheni* הגיע לאורך 7 מטרים ולמשקל 4 טונות. המין *Wuerhosaurus ordosensis* היה קטן יותר, באורך 5 מטרים ומשקל 1.5 טונות. הוא היה בעל לוחיות לאורך גבו שהיו נמוכות יותר ממינים אחרים במשפחה אך בעל דוקרנים ארוכים בזנבו. הצוואר היה ארוך יחסית ואולי עזר לדינוזאור לאכול מענפי שיחים ועצים נמוכים.

## בתרבות
דינוזאור זה הופיע בסדרה הדינוזאורים! ובמשחקי המחשב Jurassic World: Alive, פארק היורה 3: בניית פארק, Jurassic Park: Operation Genesis, עולם היורה: המשחק וJurassic World Evolution 2.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1973
קטגוריה:סטגוזאוריים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי דונג שימינג
קטגוריה:מאובני טקסונים שתוארו ב-1973
ריוחזאורוס

**ריוחזאורוס** (שם מדעי: *Riojasaurus*; מילולית: "לטאת ריוחה") הוא סוג של דינוזאור דמוי-זאורופוד פרימיטיבי ממשפחת הריוחזאוריים הקדומה אשר התקיימה בסופו של תור הטריאס. הוא קרוי על שם הימצאות מאובניו בתצורות בלה ריוחה שבארגנטינה. הוא היחיד מהמשפחה שחי באמריקה הדרומית, כשקרובו למשפחה, האאוקנמזאורוס (Eucnemesaurus) נמצא בדרום אפריקה.

## מאפיינים
דינוזאור זה דמה בצורתו לזאורופודים האמיתיים אך היה קטן יותר ואולי היה יכול להזדקף על שתיים אך בתנועתו היה נע על ארבע, בדומה לדובים. הוא הגיע לאורך עשרה מטרים, למשקל שלושה טון והיה בעל צוואר ארוך, ראש קטן וגפיים עבות ומסיביות. היו לו חמש שיניים בקדמת הלסת ועוד 24 בחלקה האחורי. המבנה של טבעות העיניים מרמז שהיה פעיל בשעות היום וכנראה ניזון מעלי צמחים כמו מחטניים, שרכים וציקסיים ששלטו בתקופתו.

ככל הנראה היה הריוחזאורוס סוג מעבר בין הפרוזאורופודים הפרימיטיביים לזאורופודים הענקיים ששלטו בתור היורה והקרטיקון. 

הסוג תואר ב-1969 בידי הפלאונטולוג חוסה בונפרטה .

## בתרבות
דינוזאור זה הופיע בסדרה הדינוזאורים!.

## קישורים חיצוניים

קטגוריה:בעלי חיים שתוארו ב-1969
קטגוריה:ריוחזאוריים
קטגוריה:דינוזאורים שחיו בטריאס עליון באמריקה הדרומית
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1969
קטגוריה:ארגנטינה: מאובנים
הילאוזאורוס

**הילאוזאורוס** (שם מדעי: *Hylaeosaurus*; מיוונית: "hylaios" - שייכים ליער, "sauros" - לטאה/זוחל) הוא סוג של דינוזאור צמחוני מקבוצת האנקילוזאורים. חי בתור הקרטיקון ברחבי בריטניה שלפני 140-136 מיליון שנה. 
## גילוי
המאובנים של הדינוזאור נמצאו ב-1832 במערב סאסקס, בריטניה בידי החוקר והפלאונטולוג גדעון מנטל ומאובניו נותחו בידי החוקר ריצ'רד אוון (היחיד שנותח בידיו לצד האיגואנודון והמגלוזאורוס), אשר טבע את השם דינוזאור, אך מאובניו כללו רק שרידים מועטים שרובם היו שבורים. נמצא בסוג זה מין אחד - *Hylaeosaurus armatus*. הוא קרוי "לטאת היער", עקב הימצאו ביער אטילגייט (Tilgate Forest) במערב סאסקס.
## מאפיינים
אנקילוזאור זה היה קרוב לפולקנתוס והגיע לאורך 5 מטרים ומשקל 2 טון. הוא היה מעוטר בשורת קוצים ארוכים מעל גבו והיה בעל ראש קטן ורגליים קצרות. הזנב היה קצר והיה חסר "אלה" בקצה והראש היה קטן וכוסה במקור. לא נמצאו מאובני שיניים כך שלא ברור אם היו לו ואיך ניזון. ככל הנראה הוא היה יצור צמחוני שחי בדומה לקרנף מודרני.

## בתרבות
דינוזאור זה הופיע בסדרה הדינוזאורים!.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:נודוזאוריים
קטגוריה:דינוזאורים שחיו בקרטיקון תחתון באירופה
קטגוריה:טקסונים שתוארו בידי גדעון מנטל
קטגוריה:מאובני טקסונים שתוארו ב-1833
לקסוביזאורוס

**לקסוביזאורוס** (שם מדעי: *Lexovisaurus*) הוא סוג דינוזאור צמחוני ממשפחת הסטגוזאוריים שחי בתור היורה לפני 164.7 מיליון שנה. 

## מאפיינים
משמעות השם של דינוזאור זה היא "לטאת לקסובי" (Lexovii), שבט של קלטים אשר חיו בגאליה, זאת עקב הימצאו בנורמנדי, בה שבט זה חי. הוא התגלה בקיימברידג'שייר, בריטניה בידי החוקר אלפרד ניקולסון לידס. עם זאת במקור סברו שהיה מין של דסנתרורוס (בשמו הקודם "Omosaurus"). בהמשך הבינו שמדובר במין חדש שחי באותו האזור.

מדינוזאור זה נמצאו שרידים מעטים ובעיקר עצמות אגן ירכיים באורך 114 ס"מ. הסטגוזאור עצמו הגיע לאורך שיה מטרים ולמשקל שתי טונות. הוא היה בעל לוחיות מחודדות ודקות על גבו וקוצים ארוכים בסמוך לזנב. בדומה לקנטרוזאורוס היו לו בליטות מחודדות גם בבסיס הכתפיים שפנו כלפי חוץ ועזרו להגנה מטורפים.

## בתרבות
דינוזאור זה הופיע בסדרה הדינוזאורים!.

## קישורים חיצוניים

קטגוריה:בעלי חיים שתוארו ב-1957
קטגוריה:טקסונים שתוארו בידי רוברט הופסטטר
קטגוריה:סטגוזאוריים
קטגוריה:דינוזאורים שחיו ביורה תיכון באירופה
קטגוריה:טקסונים שנויים במחלוקת
קטגוריה:מאובני טקסונים שתוארו ב-1957
קטגוריה:הממלכה המאוחדת: מאובנים
אמונה בסיסית

**אמונות בסיס** (הנקראות גם אמונות בסיסיות) הן, תחת התפיסה האפיסטמולוגיות המכונה "יסודות פילוסופים", אחת האקסיומות של מערכת האמונות.

אמונת הבסיס הנפוצה ביותר היא באלוהים.

## קטגוריות של אמונות
תורת ההכרה קובעת כי לכל האמונות חייבת להיות הצדקה כדי להאמין, אמונות בסיס מחולקות לשתי קטגוריות:

אמונות שהן מבוססות כראוי, בכך שהן אינן תלויות בהצדקה של אמונות אחרות, אלא במשהו מחוץ לתחום האמונה.

אמונות הנובעות מאמונה בסיסית אחת או יותר, ולכן תלויות באמונות בסיסיות לגבי תוקפן.

## הסבר

בתורת ההכרה הקלאסית, האמונות מוחזקות כאמונות בסיס אם הן אקסיומות מבונות מאליהן, או שהן ניכרות בחושים (אמפיריציזם).
* בתורת ההכרה המודרנית האמונות מוחזקות אם הן היו אקסיומות מובנות מאליהן או אינטגרליות.
דוגמה לאקסיומה היא האקסיומה של רנה דקארט, ("אני חושב, משמע אני קיים"). אמונות הן כאלה שאפשר להאמין בלי שיוכחו כבלתי אפשריות. האמונות בסיס על ידי החושים, טען דקארט, לא בסיסיות כי כל החוויה החושית שלנו יכולה להיות אשליה.
* קית לרר כינה את "היסודות המתונים" בתור "יסודות לא יציבים" שנשמרת החלוקה בין אמונות באופן שקשור להסקת מסקנות לבין אמונות שאינן קשורות להסקת מסקנות אך הדרישה של "חוסר תקנה" יורדת. לטענתו הדבר מאפשר לחושים להיות בסיס אמונה למרות האפשרות שלהם לטעות.
*לפי הבניה המנטלית אמונות בסיסיות, כדי להיחשב אמונות בסיסיות צריכות להיות סבירות ועקביות עם השקפת עולם רציונלית.

נוגדי האפיסטמולוגיה דוחים את תורת ההכרה ואת האפשרות של אמונות בסיסיות להתקבל מבחינה רציונלית מיכוון שאינן מוכחות מבחינה מדעית.

## ראו גם
*לוגיקה מודלית
*מודל מנטלי
*דפוס חשיבה
*פרדיגמה
*לוגיקה
*אמונה

## הערות שוליים

2019 01
קטגוריה:רוחניות ואמונה
קטגוריה:מושגים בתורת ההכרה
לימור עציוני

**לימור עציוני** (נולדה ב-1971) היא עורכת דין ישראלית, פרופסור חבר בבית הספר למשפטים במרכז האקדמי שערי מדע ומשפט.

## ביוגרפיה
בשנת 1997 סיימה תואר ראשון במשפטים מטעם האוניברסיטה העברית והוסמכה כעורכת דין. שנתיים מאוחר יותר השלימה תואר שני בתחום מטעם האוניברסיטה העברית ובשנת 2007 השלימה לימודי דוקטורט, שעסק בנושא "נשים בגירות קרבנות גילוי עריות בילדות – ההיבט המשפטי", גם הוא בפקולטה למשפטים באוניברסיטה העברית. לימור עציוני מתמחה במשפט הפלילי ושימשה כמרצה במכללות ואוניברסיטאות שונות בישראל ובהן האוניברסיטה העברית, המרכז האקדמי למשפט ולעסקים, המכללה למנהל והמרכז האקדמי שערי מדע ומשפט. בשנת 2019 הצטרפה כעמיתת מחקר אורחת בתוכנית לביטחון סייבר של המכון למחקרי ביטחון לאומי. בשנת 2020 הוענק לה תואר פרופסור חבר על ידי המועצה להשכלה גבוהה בישראל.

בשנת 2024 הייתה חברת הוועדה הציבורית לעדכון דרכי גיוס, מיון והכשרה של דירקטורים בחברות ממשלתיות.

## ספריה
* גילוי עריות, הוצאת נבו, יוני 2009
* רצח ילדים בידי הוריהם, הוצאת נבו, יוני 2016
*נוער במשפט הפלילי, הוצאת נבו, יוני 2019

*Unsafe home - child harming within the family, Lexington books an imprint of the Rowman & Littlefield Publishing Group. Inc, October 2020
*Cybersecurity and Legal-Regulatory Aspects, World Scientific, January 2021


## קישורים חיצוניים
* 
* קורות חיים, באתר המרכז האקדמי שערי מדע ומשפט.
;**מכתביה**
* .
* גניבת זהויות וחשיפה לתוכן פוגעני – סיכונים לבני נוער ברשת, **סייבר, מודיעין וביטחון**, כרך 2, גיליון 3, דצמבר 2018.
* 
* .

## הערות שוליים

קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:סגל המרכז האקדמי שערי מדע ומשפט
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1971
קטגוריה:ישראלים שנולדו ב-1971
טטיאנוס

**טטיאנוס** (ביוונית עתיקה: **Τατιανός**; בסורית: **ܛܛܝܢܘܣ**; 120–180 לערך) היה אחד מאבות הכנסייה של הנצרות לפני ועידת ניקיאה. ספרו החשוב ביותר, דִיאַטֶסָרוֹן ("דרך הארבעה"), הוא חיבור המשלב את כל ארבע הבשורות של הברית החדשה לטקסט אחד. טקסט זה היה כתב הקודש המרכזי של הכנסייה הסורית והכנסייה האשורית עד המאה השישית, אז הוחלף על ידי הפשיטתא.

## תולדות חייו
בספרו Oratio ad Graecos ("איגרת ליוונים") כתב שנולד באשור. ככל הנראה מדובר על ממלכת חדייב, בשטח סוריה על גדות הפרת. הוא לא נולד כנוצרי, והכיר את הנצרות רק בביקורו ברומא, שם נטש את אמונותיו הפגניות והיה לתלמידו של יוסטינוס מרטיר. לא ידוע הרבה על טטיאנוס לאחר מותו של יוסטינוס ב-165. ידוע כי הקים בית ספר לפילוסופיה נוצרית. אירנאיוס מעיר כי טטיאנוס הודח מהכנסייה בשל נטייתו לסיגוף והיותו חסיד של הגנוסטיקאי ולנטינוס. ברור שעזב את רומא ועבר לאלכסנדריה (שם אולי היה מורו של קלמנס מאלכסנדריה שלמד אצל "אשורי") או יוון. אפיפניוס מסלמיס כותב שטטיאנוס ייסד בית ספר במסופוטמיה שהשפעתו הגיעה עד אנטיוכיה, קיליקיה ופיסידיה. התאולוגיה של טטיאנוס השפיעה על גיבוש הכנסייה הסורית ותפוצתה.

## קישורים חיצוניים

* טטיואנוס, ערך באנציקלופדיה הקתולית
* ערך במילון הביוגרפי של הכנסייה הסורית
* Church Fathers: The Other Greek Apologists By Thomas V. Mirus
* תרגום לאנגלית של הדיאטסרון, Ante-Nicene Fathers vol. IX
* תרגום לאנגלית של "איגרת ליוונים"
* 

## הערות שוליים

קטגוריה:נצרות מזרחית קדומה
קטגוריה:אבות הכנסייה
קטגוריה:אשורים
קטגוריה:ילידי 120
קטגוריה:נפטרים ב-180
אנדרה הלר

**אנדרה הלר** (בגרמנית: **André Heller**; נולד ב-22 במרץ 1947 בווינה) הוא אמן, סופר, משורר, זמר, פזמונאי, שחקן ובמאי יהודי-אוסטרי.

## ביוגרפיה
הלר נולד בווינה בשם "פרנסיס צ'ארלס ז'ורז' ז'אן אנדרה הלר-הוארט", למשפחה יהודית עשירה, יצרנית הממתקים גוסטב ווילהלם הלר. כמעט מדי יום ביומו בילה בקפה חוולקה שם פגש כותבים וביניהם פרידריך טורברג, ה 'ארטמן, אליאס קנטי, וכן הנס וייגל והלמוט קואטינגר, ושיתף איתם פעולה. הוא למד משחק אצל הנס ויגל ואחותו אלפרידה אוט.

הלר כותב פרוזה, שירה ופזמונים מאז 1964. את הפנימיה הישועית בה למד עזב זמן קצר לפני תום הלימודים. בין השנים 1965 ל -1967, היה שחקן בתיאטרון האוונגרד הווינאי.

בשנת 1967 הוא ייסד את תחנת הרדיו האוסטרית Hitradio Ö3. שנה לאחר מכן, בשנת 1968 הוציא אלבום ראשון עם שיריו שכלל לחנים וינאים וג'אז. התפרסם בעקבות אלבומו השני אותו הוציא בשנת 1971 בשם Platte . עבד עם אסטור פיאזולה, האברד, צ'קה קאן ועודו, שיתף פעולה עם מיטב הזמרים והמוזיקאים, כולל הלמוט קואלטינגר ד' הופמן ופיטר וולף. בין השנים 1970–1984 היה נשוי לאריקה פלוהר, שגם בצעה חלק משיריו. מאוחר יותר עסק בתיאטרון במקביל לקריירה שלו. הוא שיחק במספר סרטים והפקות תיאטרון, כמו גם בפרויקטים משלו. הלר ייסד את "קרקס רונקלי" ואת   "סברובסקי קריסטוולטן", יצר פסלים ל"מונדיאל 2006" בגרמניה ועבד על פרויקטים ברחבי העולם במדינות כמו: הודו, ישראל, מרוקו, הונג קונגויפן.

## קישורים חיצוניים

* 

* Blind Spot: Hitler's Secretary, באתר "האוזן השלישית"
*/ 

## הערות שוליים

קטגוריה:אמנים אוסטרים
קטגוריה:אוסטרים שנולדו ב-1947
גביע המדינה בכדורסל 1978/1979

**גביע המדינה בכדורסל ל[[עונת 1978/1979 בליגה הלאומית בכדורסל|עונת 1978/1979]]** היא התחרות ה-19 מאז היווסדו של המפעל.

מכבי תל אביב זכתה בגביע המדינה ה-16 בתולדותיה, לאחר ניצחון בגמר על הפועל רמת גן.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב זכתה בתואר ה-16 בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 210-213
* מרדכי רוזבלום, הגביע נשאר בת"א - לצמיתות, מעריב, 10 באפריל 1979

## הערות שוליים

קטגוריה:1978 בישראל: ספורט
קטגוריה:1979 בישראל: ספורט
קטגוריה:תחרויות כדורסל ב-1978
קטגוריה:תחרויות כדורסל ב-1979
קטגוריה:עונות בגביע המדינה בכדורסל
MZKT-74135

**MZKT-74135** (ברוסית: **МЗКЦ-74135**) הוא מוביל טנקים מתוצרת **MZKT** (Минский завод колёсных тягачей, מפעל הגוררים הגלגליים של מינסק)  המיוצר בבלארוס משנת 1997 ועד היום.

הגורר מסוגל לגרור מטען של עד 130 טון: שני טנקים או טנק ושני נגמש"ים יחד. הוא מצויד בהנעה לכל הגלגלים ותוכנן במיוחד לפעולה במזג אוויר מדברי.

בשנת 2002 נבנו מדגם ה-"MZKT-74135" דגמים משופרים, ומודרניים יותר, שיוצאו לאיחוד האמירויות הערביות. יוצאו 39 יחידות, אשר הורכבו בהם מנועי דיזל המפיקים 585 כ"ס, ותיבות הילוכים אוטומטיות "אליסון" מסוג "M6610AR".

## "MZKT-74135"
 
* הנעה: 8x8.
* צוות: נהג + 8 אנשי צוות (לחלופין: 4 מושבים + 2 מקומות שינה).
* טווח נסיעה: 600 קילומטר.
* סיבוב מעגל - 32 מטר.
* מטען: 2 טנקים או טנק ו-2 נגמ"שים לחימה.
* שיפוע (פריקה משולבת) - 25%.
* מדרון צדדי - 30%.
* מרווח גחון - 0.45 מטר.
* מעבר תעלה ~ 1.8 מטר.
* מיזוג אוויר - בקבינה.
* גובה גלגל רזרבי - 1,970 מילימטר.

## תמונות

קובץ:Belarus-Volot Transporting T-72-2.jpg | דגם "MZKT-74135"
קובץ:MZKT truck 04.JPG | דגם "MZKT-74135"
קובץ:MZKT truck 03.JPG | דגם "MZKT-74135"
קובץ:MZKT truck 02.JPG | דגם "MZKT-74135"


## ראו גם
* מוביל טנקים

## קישורים חיצוניים

* 

## הערות שוליים

קטגוריה:משאיות
קטגוריה:ציוד מכני הנדסי
קטגוריה:תובלה צבאית
קטגוריה:משאיות סמי-טריילר
איבראן

**איבראן** (בהונגרית: **Ibrány**) היא עיר במחוז סבולץ'-סטמאר-ברג שבמזרח הונגריה.

איבראן הפכה מכפר לעיר רשמית בשנת 1993.

## יהודי איבראן
יהודים ראשונים בעיר החלו להתיישב במחצית השנייה של המאה ה-18. רובם התפרנסו מחקלאות על גבי האדמה הפורייה באזור וכן מטחנת קמח שהייתה שייכת ליהודים, מפעל לייבוש צמחי מרפא, מחלבה ובית חרושת למלט. הקהילה החלה לקום בתחילת המאה ה-19 והייתה בתחילה כפופה לקהילה שבטיסאברצל () אך בהמשך החלה לפעול בנפרד כקהילה אורתודוקסית והקימה גם חברה קדישא, בית כנסת ומוסדות חינוך.

בתקופת הטרור לבן בין השנים 1919 ל-1921 עונו כמה מיהודי המקום על ידי פורעים. בשנת 1930 נמנו בקהילת איבראן 235 יהודים.

האנטישמיות החלה להיות מורגשת בעיר בשנת 1938 ובשנת 1940 ברחו מהעיר כמה משפחות יהודיות בעקבות גילויי אנטישמיות. בשנת 1942 נעצרו ארבע משפחות יהודיות בטענה שהן ללא אזרחות הונגרית בתוקף וגורשו לקמניץ-פודולסקי.

בשנת 1944 לאחר כניסת הצבא הגרמני להונגריה הועברו יהודים אחדים כבני ערובה לנירג'האזה, אחרים נעצרו ועקבותיהם נעלמו. לאחר חג הפסח רוכזו שאר יהודי איבראן בחצר בית הכנסת, משם הובלו לגטו נירג'האזה ולבסוף שולחו למחנה ההשמדה באושוויץ.

לאחר מלחמת העולם השנייה חזרו לעיר כ-20 יהודים. הם מצאו את בניין בית הכנסת שדוד ומחולל ומבית העלמין הישן נגנבו מצבות. ניסיון לחדש את חיי הקהילה נכשל והיהודים עזבו את המקום.

## ערים תאומות
* 
* 
* 
* 
* 
* 

## לקריאה נוספת
*איבראן בפנקס הקהילות הונגריה, עמוד 150–151
*איבראן', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 26. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
רעידת האדמה בשארם א-שייח' (1969)

**רעידת האדמה בשארם א-שייח' בשנת [[1969]]** הייתה רעידת אדמה אשר התרחשה בחצי האי סיני ב-31 במרץ 1969 בשעה 09:15:52 (זמן מקומי), בעוצמה 6.6 בסולם מגניטודה לפי מומנט. המוקד של רעידת האדמה היה סמוך לאי שדואן, דרומית מערבית לשארם א-שייח', במפגש של ים סוף ומפרץ סואץ. לפחות 2 בני אדם נהרגו ברעידת האדמה וכ-15 בני אדם נפצעו.

## נזקים מרעידת האדמה
רעידת האדמה השפיעה במיוחד על האיים הסמוכים טאווילה וגובל, הפילה על הקרקע אנשים שהיו קרובים למוקד רעידת האדמה, וגרמה במקרים רבים להתמוטטות סלעים באזור שדואן, אך משום שהאיים אינם מאוכלסים לא נגרם נזק ממשי, למעט כמה שברים מסוימים במגדלור "שאכר". בעיר ע'רדקה נוצרו שברים קירות של תחנות כוח עשויה מבטון מזוין, והטיח נסדק בשני בתי מלון. נזק דומה נראה גם מצפון במנזר סנטה קתרינה בשארם א-שייח' (שבה מרבית האנשים התקשו לעמוד במהלך רעידת האדמה) נוצרו סדקים בקירות, חפצים נפלו מהמדפים, ורהיטים נעו או התהפכו. שדות הנפט אשר בקרבת חופי מפרץ סואץ לא נפגעו.

רחוק יותר ממוקד רעידת האדמה הנזק היה קל בלבד, או שלא היה שום נזק, אם כי הוא הורגש במיוחד בערי הנמל סאפאג'ה וקוסייר, וממערב בקינא. באסיוט נהרסו בית ומסגד, ובבני סויף נפגעו מספר בתים. בקהיר תושבים רבים ברחו לרחובות, בית אחד נהרס, כעשרה בתים נוספים נפגעו, ובחמישה בתים היו פצועים, אך רעידת האדמה הורגשה רק על ידי כמה אנשים צפונית לאלכסנדריה.
## קישורים חיצוניים
* 
* 
* 
* ; 
* ; 

## הערות שוליים

קטגוריה:רעידות אדמה ב-1969
קטגוריה:סיני: היסטוריה
קטגוריה:1969 במצרים
1969
1969
1969
אלכסנדר לבייקין

**אלכסנדר איוונוביץ' לבייקין** (ברוסית: **Александр Иванович Лавейкин**; ) הוא קוסמונאוט סובייטי-רוסי שטס לחלל כחבר צוות תחנת החלל מיר.

## קורות חיים
אלכסנדר לבייקין נולד במוסקבה למשפחת גיבור ברית המועצות, גנרל בחיל האוויר הסובייטי. לאחר סיום בית הספר הוא התחיל לימודי הנדסה באוניברסיטה הטכנית הממלכתית של מוסקבה ע"ש באומן. בשנת 1974 לאחר סיום הלימודים הוא התחיל לעבוד בתאגיד הטילים והחלל אנרגיה.

בשנת 1978 אלכסנדר לבייקין התקבל ליחידת הקוסמונאוטים והחל הכנות לטיסה לחלל.

בשנים 1987 אלכסנדר לבייקין שוגר לחלל בחללית סויוז TM-2 לצד יורי רומננקו. החללית התחברה לתחנת החלל מיר. אלכסנדר לבייקין שהה בחלל 174 ימים כחבר משלחת מס' 2 לתחנת החלל מיר. במהלך תקופה זו הוא ביצע מספר מחקרים ו-3 פעמים פעילות חוץ רכבית. בעקבות בעיות לב שהתגלו חזר לכדור הארץ לפני המועד המתוכנן. בהמשך התברר שמצבו תקין והוא המשיך הכנות לטיסות המשך.

בשנת 1994 אלכסנדר לבייקין עזב את יחידת הקוסמונאוטים והתחיל לעבוד במוזיאון החלל הרוסי.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 

קטגוריה:הלכי חלל רוסים
קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:רוסים שנולדו ב-1951
הכאב הזה

**הכאב הזה** הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, ימים נשברים. השיר יצא לאור באוקטובר 1986, כסינגל השלישי מתוך האלבום, על ידי חברת התקליטים הד ארצי.

השיר הגיע למקום הראשון במצעד של רשת ג'.

## רקע וכתיבה
השיר נכתב על ידי עפרה חזה, הולחן על ידי חזה ויזהר אשדות והופק על ידי אשדות. בשנת 2007, הקליטו עברי לידר ונינט טייב גרסה מחודשת של השיר. גרסתם זכתה להצלחה רבה, ואף נכללה באלבום המחווה קול הנשמה: שרים עפרה חזה, שיצא בשנת 2018, עבור חזה.

השיר זכה לגרסה אנגלית, "My Aching Heart", שנכלל באלבום "Shaday".

ב-5 באפריל 2000, יצא אלבום האוסף מנגינת הלב, בו נכלל השיר.

## וידאו קליפ
הווידאו קליפ המלא של השיר פורסם לראשונה ליוטיוב ב-28 בפברואר 2010. בווידאו קליפ, ניתן לראות את עפרה חזה שרה באולם שקירותיו מכוסים בתמונות לצד נגני ליוויי, מתופף, קלידים וגיטריסט.

נכון ל-21 בינואר 2019, מונה הצפיות של הקליפ עומד על כ-150 אלף צפיות.

## מיקומי שיא

## קישורים חיצוניים

## הערות שוליים

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עפרה חזה
קטגוריה:סינגלים בהוצאת הד ארצי
עליסה בארץ הפלאות (סרט, 1988)

**עליסה בארץ הפלאות** (באנגלית: **Alice in Wonderland**) הוא סרט פנטזיה מונפש אוסטרלי לילדים משנת 1988, המבוסס על הספר "הרפתקאות אליס בארץ הפלאות" שכתב לואיס קרול. הסרט בוים על ידי ריצ'רד טרואבלוד, נכתב על ידי פול לידון והופק על ידי רוז פיליפס, כאשר הפקת הסרט נעשתה באולפני ההנפשה ברבנק.

הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1988 בדיבוב אנגלי. בישראל הסרט הופץ לראשונה בדיבוב לעברית בשנת 1990, ובפעם נוספת בדיבוב שונה בשנת 1997. אורך הסרט הוא כ-51 דקות, ושפת המקור שלו היא אנגלית (הסרט דובב לשפות נוספות, ביניהן עברית ואיטלקית).

בשונה מסרטים אחרים של אולפני ההנפשה ברבנק, בסרט היה רק שיר נושא מקורי אחד, אותו הלחין מארק איסקס. שנה לפני הפצת הסרט, חברת ההפקה הפיצה את הסרט "אליס מבעד למראה", אשר מבוסס על הספר "מבעד למראה ומה אליס מצאה שם" המשמש כספר המשך ל"הרפתקאות אליס בארץ הפלאות".

זכויות היוצרים של הסרט כיום נמצאות בבעלות Pulse Distribution and Entertainment, ומנוהלות על ידי חברת NuTech Digital.

## תקציר העלילה
הסרט מספר על עליסה, ילדה היושבת לבד ליד הנהר וקוראת ספר עד שהיא מחליטה שהיא לא מסוגלת לקרוא עוד ומפסיקה. שהיא מפסיקה לקרוא היא משתעממת ומרגישה שנאה למקום בו היא נמצאת. פתאום, מופיע ארנב לבן שמחזיק שעון כיס, עליסה ראתה אותו ורצה אחריו. עליסה רצה בסקרנות אחרי הארנב הלבן, ומוצאת את עצמה נופלת לתוך בור. אחרי נפילה ארוכה, עליסה הגיעה לארץ הפלאות, ארץ בה יש הרבה דברים שונים. בארץ הפלאות עליסה פוגשת אנשים רבים, ועוברת חוויות שונות ומשונות.

## דמויות ומדבבים
### מדבבים מקוריים
* **אוליביה מרטין** - עליסה
* **פיליפ הינטון**
* **[[מויה או'סאליבן]]**  - מלכת הלבבות
* **[[קית סקוט (שחקן)|קית סקוט]]**  - הכובען המטורף
* **פול ג'ונסטון**

### מדבבים בעברית
#### מדבבים בעברית בשנת 1990
דיבוב זה בוים על ידי ניקו בר, והופק על ידי שרון מלמד.
* **שרון מלמד** - עליסה / דמויות שונות
* **[[אבי פניני]]** - השפן הלבן / הזחל / ארנב האביב / הכובען המטורף / מלכת הלבבות / ביל / דמויות שונות

#### מדבבים בעברית בשנת 1997
דיבוב זה בוים על ידי יסמין גמליאל, והופק על ידי עוזי פוקס, סאלי אמיגה וענבר שטגר עזרא.
* **[[טליה ברקאי]]** - עליסה
* **[[עמי מנדלמן]]** - קולות רקע
* **[[יואב בר-לב]]** - קולות רקע
* **[[גיורא קנת]]** - קולות רקע
* **[[יסמין גמליאל]]** - קולות רקע
* **[[דני בסן]]** - קולות רקע
* **[[מיכה אוזין סליאן]]** - קולות רקע

## ראו גם
* הרפתקאות אליס בארץ הפלאות

## קישורים חיצוניים

* "עליסה בארץ הפלאות (1990)", במיזם "אישים" לתיעוד היצירה הישראלית
* "עליסה בארץ הפלאות (1997)", במיזם "אישים" לתיעוד היצירה הישראלית

קטגוריה:סרטי 1988
קטגוריה:סרטים באנגלית
קטגוריה:סרטי הרפתקאות אליס בארץ הפלאות
קטגוריה:סרטי הנפשה אוסטרליים
קטגוריה:סרטי פנטזיה
גביע המדינה בכדורסל 1979/1980

**גביע המדינה בכדורסל ל[[עונת 1979/1980 בליגה הלאומית בכדורסל|עונת 1979/1980]]** היא התחרות ה-20 מאז היווסדו של המפעל.

מכבי תל אביב זכתה בגביע המדינה ה-17 בתולדותיה, לאחר ניצחון בגמר על הפועל רמת גן.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב זכתה בתואר ה-17 בתולדותיה.

## קישורים חיצוניים
* אלישע שוחט, ספר הכדורסל הישראלי, עמוד 219
* יעקב פתאל, מכבי תל אביב זכתה בתואר הכפול ניצחה את הפועל רמת 87:105, דבר, 11 במרץ 1980

## הערות שוליים

קטגוריה:1979 בישראל: ספורט
קטגוריה:1980 בישראל: כדורסל
קטגוריה:תחרויות כדורסל ב-1979
קטגוריה:תחרויות כדורסל ב-1980
קטגוריה:עונות בגביע המדינה בכדורסל
כל הקלפים

**כל הקלפים** הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, ימים נשברים. השיר יצא לאור בנובמבר 1986 ביחד עם השיר "ליידי", כסינגל הרביעי מתוך האלבום, על ידי חברת התקליטים הד ארצי.

השיר הגיע למקום הראשון במצעד של רשת ג'.

## רקע וכתיבה
השיר נכתב והולחן על ידי עפרה חזה והופק על ידי יזהר אשדות, בדומה לשאר שירי האלבום ימים נשברים. השיר נכנס אל המקום ה-23 במצעד שירי סוף השנה של רשת ג'.

ב-5 באפריל 2000, יצא אלבום האוסף מנגינת הלב, בו נכלל השיר.

## וידאו קליפ
הוידאו קליפ המלא של השיר הועלה לערוץ היוטיוב של כאן מוזיקה ב-24 באוקטובר 2011. בתחילת הקליפ, ניתן לראות מסכת שבט אינדיאנית מונחת על ערמת חציר. בהמשך, ניתן לראות את חזה מתיישבת, תוך שהיא שרה את השיר.

הקליפ נלקח מתוך תוכנית הטלוויזיה הישראלית "זהו זה!".

## מיקומי שיא

## קישורים חיצוניים

## הערות שוליים

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עפרה חזה
קטגוריה:סינגלים בהוצאת הד ארצי
ליידי (שיר)

**ליידי** הוא סינגל שהוקלט על ידי הזמרת-יוצרת הישראלית עפרה חזה, מתוך אלבומה האחד עשר, "ימים נשברים". השיר יצא לאור בנובמבר 1986 ביחד עם השיר "כל הקלפים", כסינגל הרביעי מתוך האלבום, על ידי חברת התקליטים הד ארצי.

## רקע וכתיבה
השיר נכתב והולחן על ידי עפרה חזה והופק על ידי יזהר אשדות, בדומה לשאר שירי האלבום "ימים נשברים".

ב-5 באפריל 2000 יצא אלבום האוסף "מנגינת הלב", בו נכלל השיר.

## וידאו קליפ
הווידאו קליפ המלא של השיר הועלה לערוץ היוטיוב של כאן מוזיקה ב-23 בפברואר 2014. בתחילת הקליפ, ניתן לראות מלך ואת היועץ שלו. בהמשך, נודע למלך כי זמר אורח צריך להגיע ולשיר. המלך רוטן ואומר שהוא לא מעוניין לשמוע שום זמר. בסמוך לכך, נכנסת חזה אל ארמון המלך, כשהיא שרה את השיר, תוך שהיא מחופשת לליידי.

הקליפ נלקח מפרק מיוחד עבור חג הפורים בתוכנית "זהו זה!" בו השתתפה חזה בשנת 1987.

## מיקומי שיא

## קישורים חיצוניים

## הערות שוליים

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי עפרה חזה
קטגוריה:סינגלים בהוצאת הד ארצי
גביע המדינה בכדורסל 1980/1981

**גביע המדינה בכדורסל ל[[עונת 1980/1981 בליגה הלאומית בכדורסל|עונת 1980/1981]]** היא התחרות ה-21 מאז היווסדו של המפעל.

מכבי תל אביב זכתה בגביע המדינה ה-18 בתולדותיה, לאחר ניצחון בגמר על הפועל רמת גן.

## סיבוב ראשון

## שמינית הגמר

## רבע הגמר

## חצי הגמר

## הגמר
מכבי תל אביב זכתה בתואר ה-18 בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 225-227
* מכבי תל אביב האלופה בפעם ה-18, דבר, 13 במרץ 1981

## הערות שוליים

קטגוריה:1980 בישראל: כדורסל
קטגוריה:1981 בישראל: ספורט
קטגוריה:תחרויות כדורסל ב-1980
קטגוריה:תחרויות כדורסל ב-1981
קטגוריה:עונות בגביע המדינה בכדורסל
מוצפי

**מוצפי** (במקורות שונים **מצפי** או **מוספי**) הוא שם משפחה יהודי המופיע ביהדות בבל. פירוש השם "מוצפי" בערבית (مصفي) הוא בעל מלאכה העוסק בזיקוק הזהב לתכשיטים, או תכשיטן. יש שזיהו אותו עם משפחת **מוסאפיה** הספרדית שהיגרה לעיראק לאחר גירוש ספרד. השם "מוספיה" קשור במונח בערבית שפירושו "הרמוניה" / "רצון טוב" / "כנות ".

## קישורים חיצוניים
*  
## הערות שוליים

קטגוריה:שמות משפחה ביהדות עיראק
NGC 4477

**NGC 4477** היא גלקסיית עדשה בקבוצת הכוכבים שערות ברניקי, הנמצאת במרחק של כ-63 מיליון שנות אור ממערכת השמש ושייכת לצביר הבתולה.

## היסטוריה
לגלקסיה בהירות נראית מדרגה 10.4 והיא התגלתה ב-8 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **II.115**. הוא ציין רק שניתן להבחין בכוכבים בתוכה ושהיא סמוכה לערפילית נוספת, אותה ציין כ-II.116 (כיום NGC 4479). בנו, ג'ון הרשל, צפה בה גם כן והכניס אותה לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3025**, כשהיא מתוארת כבהירה מאוד וגדולה למדי. בשנת 1888 ג'ון דרייר הכניס אותה לקטלוג הכללי החדש, תחת הציון NGC 4477, כאשר היא מתוארת כדי בהירה וגדולה למדי.

## תצפית
הגלקסיה נמצאת מעט מצפון למרכזו של צביר הבתולה בחלק שגולש לקבוצת הכוכבים שערות ברניקי, על הגבול עם קבוצת הכוכבים בתולה, כ-8.3 מעלות ממערב-צפון-מערב לכוכב וינדמיאטריקס, כ-10 מעלות ממזרח לכוכב הבולט דנבולה וכ-10.4 מעלות מדרום-מערב לכוכב α בשערות ברניקי. כ-13 דקות קשת מעלות מדרום-דרום-מערב לה נמצאת NGC 4473, מאחוריה באותו הכיוון כחצי מעלה מ-NGC 4477 נמצאת NGC 4461, כ-0.8 מעלות מדרום-מערב לה נמצאות "העיניים" - NGC 4435 ו-NGC 4438 וכ-35 דקות קשת או 0.6 מעלה מצפון-מערב לה נמצאת NGC 4459. במרחק זוויתי של מעלה וחצי מצפון מזרח ל-NGC 4477 נמצאת M91, כ-0.8 מעלה מצפון-צפון-מזרח לה נמצאת M88, כ-1.2 מעלות ו-1.4 ומעלות ממערב-דרום-מערב לה נמצאות בהתאמה M86 ו-M84, כמעלה ורבע מדרום-דרום-מזרח לה נמצאת M87, כ-1.7 מעלות מדרום-מזרח לה נמצאת M89 ובמרחק דומה ממזרח-דרום-מזרח לה נמצאת M90, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4477 הוא כ-3.8 דקות קשת, שממרחקה שקול לקוטר של כ-70,000 שנות אור, מעט יותר משני שלישים מהקוטר של שביל החלב, מסתה מוערכת בכ- מסות שמש, כרבע ממסת שביל החלב, כאשר כ-70% ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט גז ואבק, ולכן יצירה של כוכבים חדשים מתרחשת בקצב נמוך יחסית שמוערך בכ-3 מאיות של מסת שמש בשנה, או מסת שמש בכ-34 שנים. בהתאם לכך, אוכלוסיית הכוכבים בגלקסיה היא די זקנה וגילה הממוצע מוערך בכ-13 מיליארד שנים והמתכתיות של הכוכבים היא רק כ-70% מזו של השמש. במרכזה של הגלקסיה יש מבנה דמוי מוט שאורכו הזוויתי כ-45 שניות קשת השקול ממרחקה לאורך של כ-13,900 שנות אור ושמייצר כ-8% מעוצמת ההארה של הגלקסיה. בליבת הגלקסיה נמצא חור שחור על-מסיבי שמסתו מוערכת בכ-78 מיליון מסות שמש.

## קישורים חיצוניים

* 

## הערות שוליים

קטגוריה:גלקסיות עדשה
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש